ವೆಲ್ವೆಟ್ ಗಿಡ ಅಮರಾಂತೇಸೀ ಕುಟುಂಬದ ಸಿಲೋಸಿಯಾ ಕ್ರಿಸ್ಟೆಟಾ ಎಂಬ ಸಸ್ಯ. ಅಲಂಕಾರಕ್ಕಾಗಿ ಮನೆಯ ಕೈತೋಟ ಮತ್ತು ಉದ್ಯಾನವನಗಳಲ್ಲಿ ಬೆಳೆಸಲಾಗುತ್ತದೆ. ಇದಕ್ಕೆ ಸಂಸ್ಕೃತದಲ್ಲಿ ಮಯೂರಶಿಖ ಎಂದು ಹೆಸರು. ಸಮತಟ್ಟಾದ ಪ್ರದೇಶಗಳಲ್ಲಿ ಮತ್ತು ಸುಮಾರು 1500 ಮೀ ಎತ್ತರದವರೆಗೆ ಹಿಮಾಲಯ ಪ್ರದೇಶದಲ್ಲಿ ಬೆಳೆಯುತ್ತದೆ.

ಸಸ್ಯ ವಿವರಣೆ 
ಇದರಲ್ಲಿ ವಿವಿಧ ಆಕಾರಗಳ, ವಿಚಿತ್ರ ರೂಪಗಳ ಹೂಗೊಂಚಲುಗಳಿರುವುವು. ಒಂದೊಂದು ಗೊಂಚಲಿನಲ್ಲಿಯೂ ಅಸಂಖ್ಯ ಹೂಗಳುಂಟು.

ಸಾಮಾನ್ಯವಾಗಿ 1-2 ಮೀ ಎತ್ತರಕ್ಕೆ ಬೆಳೆಯುವ ಈ ಸಸ್ಯದಲ್ಲಿ ಪ್ರತಿ ಗೆಣ್ಣಿನಲ್ಲಿಯೂ ಒಂದು ಎಲೆ ಇದೆ. ಕಾಂಡದ ತುದಿಯಲ್ಲಿ ಹೂಗೊಂಚಲಿದೆ. ಹೂ ದಳಗಳು ಒಂದು ಸುತ್ತಿನಲ್ಲಿರುತ್ತವೆ. ಮೊದಲ ಸುತ್ತಿನ ಕೇಸರಗಳು 5 ಹಾಗೂ ಎರಡನೆಯ ಸುತ್ತಿನ ಬಂಜೆ ಕೇಸರಗಳು ಒಟ್ಟಿಗೆ ಸೇರಿ ಬಟ್ಟಲಿನಂತಾಗುತ್ತವೆ. ಅಂಡಾಶಯ 2 ಶಲಾಕಾಶಯಗಳಿಂದಾಗಿರುವುದು. ಹೂಗಳು ಫಲಿತಗೊಂಡ ಅನಂತರ ಯುಟ್ರಿಕಲ್ (ಹಣ್ಣು) ಬಿಡುತ್ತವೆ.

ಉಪಯೋಗಗಳು 
ಈ ಗಿಡದ ಎಲೆಗಳನ್ನು ಆಹಾರವಾಗಿ ಬಳಸುತ್ತಾರೆ. ಕಾಂಡದಲ್ಲಿರುವ ರಬ್ಬರಿನಂಥ ನಾರುಗಳಿಂದ ಹಗ್ಗಗಳನ್ನು ತಯಾರಿಸುತ್ತಾರೆ. ಬೀಜಗಳನ್ನು ಮೂತ್ರರೋಗ ಮತ್ತು ಕಫಶಾಮಕವಾಗಿಯೂ ಬಳಸಲಾಗುತ್ತದೆ.

ಛಾಯಾಂಕಣ

ಉಲ್ಲೇಖಗಳು 

ಅಲಂಕಾರಿಕ ಸಸ್ಯಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
vèlvèṭ giḍa amarāṃtesī kuṭuṃbada silosiyā krisṭèṭā èṃba sasya. alaṃkārakkāgi manèya kaitoṭa mattu udyānavanagaḻalli bèḻèsalāguttadè. idakkè saṃskṛtadalli mayūraśikha èṃdu hèsaru. samataṭṭāda pradeśagaḻalli mattu sumāru 1500 mī èttaradavarègè himālaya pradeśadalli bèḻèyuttadè.

sasya vivaraṇè 
idaralli vividha ākāragaḻa, vicitra rūpagaḻa hūgòṃcalugaḻiruvuvu. òṃdòṃdu gòṃcalinalliyū asaṃkhya hūgaḻuṃṭu.

sāmānyavāgi 1-2 mī èttarakkè bèḻèyuva ī sasyadalli prati gèṇṇinalliyū òṃdu èlè idè. kāṃḍada tudiyalli hūgòṃcalidè. hū daḻagaḻu òṃdu suttinalliruttavè. mòdala suttina kesaragaḻu 5 hāgū èraḍanèya suttina baṃjè kesaragaḻu òṭṭigè seri baṭṭalinaṃtāguttavè. aṃḍāśaya 2 śalākāśayagaḻiṃdāgiruvudu. hūgaḻu phalitagòṃḍa anaṃtara yuṭrikal (haṇṇu) biḍuttavè.

upayogagaḻu 
ī giḍada èlègaḻannu āhāravāgi baḻasuttārè. kāṃḍadalliruva rabbarinaṃtha nārugaḻiṃda haggagaḻannu tayārisuttārè. bījagaḻannu mūtraroga mattu kaphaśāmakavāgiyū baḻasalāguttadè.

chāyāṃkaṇa

ullekhagaḻu 

alaṃkārika sasyagaḻu
maisūru viśvavidyānilaya viśvakośa
ವೆಲ್ವೆಟ್ ಗಿಡ